ଭୁବନେଶ୍ୱରଃ-ଆଜି ବିଧାନସଭାରେ ୨୦୨୧-୨୨ ଆର୍ଥିକ ବର୍ଷ ପାଇଁ ୧ଲକ୍ଷ ୭୦ହଜାର କୋଟି ଟଙ୍କାର ବଜେଟ୍ ଉପସ୍ଥାପନ କରାଯାଇଛି। ୨୦୨୦-୨୧ ଆର୍ଥିକ ବର୍ଷ ତୁଳନାରେ ଏହି ବଜେଟର ଆକାର ୨୬% ଅଧିକ ରହିଛି।
ରାଜ୍ୟ ଅର୍ଥମନ୍ତ୍ରୀ ନିରଞ୍ଜନ ପୂଜାରୀ ଆଜି ବିଧାନସଭାରେ ୨୦୨୧-୨୨ ଆର୍ଥିକ ବର୍ଷର ବଜେଟକୁ ଉପସ୍ଥାପନ କରି ଏଥିରେ କନକଲ୍ୟାଣ, ପୁଞ୍ଜିନିବେଶ, ବିକାଶ, ଭିତ୍ତିଭୂମି ଉନ୍ନୟନ ଓ ରୂପାନ୍ତରଣ ଉପରେ ଗୁରୁତ୍ୱ ଦିଆଯାଇଛି ବୋଲି କହିଛନ୍ତି।ବଜେଟରେ ପ୍ରଶାସନିକ ଖର୍ଚ୍ଚ ୮୫ହଜାର କୋଟି, କାର୍ଯ୍ୟକ୍ରମ ଖର୍ଚ୍ଚ ୭୫ହଜାର କୋଟି, ବିପର୍ଯ୍ୟୟ ପ୍ରଶମନ ପାଣ୍ଠିରୁ ଖର୍ଚ୍ଚ ୩୦୫୦କୋଟି ଓ ରାଜ୍ୟରୁ ହସ୍ତାନ୍ତର ହେଉଥିବା ପାଣ୍ଠି ୬୯୫୦କୋଟିକୁ ମିଶାଇ ମୋଟ ୧ଲକ୍ଷ ୭୦ହଜାର କୋଟି ଟଙ୍କାର ବଜେଟ୍ ବ୍ୟୟବରାଦ ଆକଳନ କରାଯାଇଛି।ବଜେଟରେ ବ୍ୟୟବରାଦ ଅର୍ଥକୁ ରାଜସ୍ୱ ପ୍ରାପ୍ତିରୁ ୧ଲକ୍ଷ ୨୫,୬୦୦କୋଟି ଟଙ୍କା, ଋଣ ଓ ଅନ୍ୟାନ୍ୟ ବାବଦରୁ ୪୪ହଜାର ୪୦୦କୋଟି ଟଙ୍କା ଭରଣା କରାଯିବାର ପ୍ରସ୍ତାବ ରଖିଛନ୍ତି। ଅବଶ୍ୟ ନିଟ୍ ଋଣ ପରିମାଣ ୧୮୪୬୫କୋଟି ଟଙ୍କା ରହିବ ବୋଲି ବଜେଟରେ ଉଲ୍ଲେଖ ଅଛି।
